Naisula Lesuuda (alizaliwa Samburu, 30 Aprili 1984) ni mwanasiasa na mwanaharakati wa haki za wanawake kutoka nchini Kenya. Lesuuda ni wa kwanza kwenye familia ya watatu aliyezaliwa kwenye familia ya Kianglikana na ya mfanyabiashara mwanamke. Alihitimu mafunzo yake kwenye chuo kikuu cha Daystar akitunukiwa shahada yake ya kwanza kwenye masuala ya mawasiliano na ustawi wa jamii. Lesuuda alifanya kazi kama mhariri katika shirika la utangazaji la Kenya, akisimamia na kuandaa vipindi mbalimbali ikiwemo kipindi kiitwacho Good Morning Kenya. Mnamo mwaka 2009, baada ya watu kumi kuuliwa kwenye mgogoro wa wafugaji huko Laikipia, akawa muanzilishi wa harakati za kutafuta amani za Laikipia. Naisula Lesuuda ni mwanamke wa kwanza kuchaguliwa kuwa mwanachama wa bunge (MP) kutoka Samburu County mnamo Agosti Mwaka 2017 kuwakilisha watu wa Samburu Magharibi katika Bunge la Taifa la Kenya. Yeye ni mwenyekiti wa kamati ya ushirikiano wa kikanda na mwanachama wa kamati ya bajeti katika Bunge. kwa Mhe. Safari ya kisiasa ya Lesuuda ilianza mwaka 2013 wakati alichaguliwa kuwa Seneta nchini Kenya ambapo pia alihudumu kama Makamu wa Rais wa Chama cha Wanawake wa Bunge wa Kenya (KEWOPA).